CELEX: 31993R1331
Language: el
Date: 1993-05-28 00:00:00
Title: ΚΑΝΟΝΙΣΜΟΣ (ΕΟΚ) αριθ. 1331/93 ΤΗΣ ΕΠΙΤΡΟΠΗΣ της 28ης Μαΐου 1993 για την τροποποίηση του κανονισμού (ΕΟΚ) αριθ. 537/93 για τον καθορισμό του συντελεστού μειώσεως των γεωργικών τιμών που εφαρμόζεται από την αρχή της περιόδου εμπορίας 1993/94

Avis juridique important

|

31993R1331

ΚΑΝΟΝΙΣΜΟΣ (ΕΟΚ) αριθ. 1331/93 ΤΗΣ ΕΠΙΤΡΟΠΗΣ της 28ης Μαΐου 1993 για την τροποποίηση του κανονισμού (ΕΟΚ) αριθ. 537/93 για τον καθορισμό του συντελεστού μειώσεως των γεωργικών τιμών που εφαρμόζεται από την αρχή της περιόδου εμπορίας 1993/94  

Επίσημη Εφημερίδα αριθ. L 132 της 29/05/1993 σ. 0114

ΚΑΝΟΝΙΣΜΟΣ (ΕΟΚ) αριθ. 1331/93 ΤΗΣ ΕΠΙΤΡΟΠΗΣ της 28ης Μαΐου 1993 για την τροποποίηση του κανονισμού (ΕΟΚ) αριθ. 537/93 για τον καθορισμό του συντελεστού μειώσεως των γεωργικών τιμών που εφαρμόζεται από την αρχή της περιόδου εμπορίας 1993/94Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 12,  Εκτιμώντας:  ότι το άρθρο 9 του κανονισμού (ΕΟΚ) αριθ. 3813/92 προβλέπει να μειωθούν οι τιμές που καθορίσθηκαν σε Ecu στην αρχή της περιόδου εμπορίας, συνεπεία μιας νομισματικής επανευθυγράμμισης- ότι για να εφαρμοσθεί η μείωση αυτή, η οποία ισούται με 25 % του  ποσοστού της τροποποιήσεως του συντελεστού διορθώσεως που αναφέρεται στο άρθρο 1 στοιχείο γ) του εν λόγω κανονισμού, πρέπει να καθορισθεί ένας συντελεστής μειώσεως με τον οποίο θα πρέπει να διαιρεθούν οι γεωργικές τιμές- ότι στον κανονισμό (ΕΟΚ) αριθ. 1209/93 της Επιτροπής (2) έχει καθορισθεί ένας συντελεστής διορθώσεως 1,207509 από τις 14 Μαρτίου 1993- ότι ο συντελεστής μειώσεως των γεωργικών τιμών που καθορίσθηκε από τον κανονισμό (ΕΟΚ) αριθ. 537/93 της Επιτροπής (3)  πρέπει να προσαρμοσθεί για να ληφθεί υπόψη η νομισματική επανευθυγράμμιση της 13ης Μαΐου 1993- ότι οι τροποποιήσεις του συντελεστού διορθώσεως που θα ληφθούν υπόψη για τον υπολογισμό του συντελεστού μειώσεως των γεωργικών τιμών από την προσεχή περίοδο εμπορίας είναι εκείνες που επήλθαν κατά τη διάρκεια της τρέχουσας περιόδου- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών Διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 537/93:  1. ο αριθμός "1,010078" αντικαθίσταται από τον αριθμό "1,010495"- 2. ο αριθμός "1,002159" αντικαθίσταται από τον αριθμό "1,002583"- 3. ο αριθμός "1,012674" αντικαθίσταται από τον αριθμό "1,013088"- 4. προστίθεται η ακόλουθη περίπτωση:  "- 1,000426 για τις τιμές και τα ποσά του τομέα των οπωροκηπευτικών, του τομέα των αποξηραμένων ζωοτροφών και του τομέα της σιροτροφίας στους οποίους εφαρμόσθηκε ο συντελεστής 1,012674 κατά το 1993." Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Μαΐου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 387 της 31. 12. 1992, σ. 1.  (2) ΕΕ αριθ. L 122 της 18. 5. 1993, σ. 41.  (3) ΕΕ αριθ. L 57 της 10. 3. 1993, σ. 18.